Eklektika (arhitektūra)

[thumb|250px|Neogotiskās eklektikas paraugs: [Bīriņu muižas pils Latvijā]]
[thumb|250px|Neorenesanses eklektikas paraugs: [Cesvaines pils]]
**Eklektika** ir arhitektūras virziens arhitektūras vēsturē, kas attīstījās 19. gadsimta vidū un ilga līdz Pirmajam pasaules karam. Atbilstoši eklektisma filozofijai šī virziena arhitekti atdarināja dažādus vēsturiskus stilus, tos papildinot un kombinējot.
Tāpat kā renesanse, klasicisms vai citi vēsturisko formu valodā sakņotie stili, eklektika bija viens no historisma paveidiem.

Ņemot par pamatu tikai kāda viena vēsturiskā stila formas, radās dažādi eklektisma neostili — neogotika, neorenesanse, neobaroks utt. Tie nebija atsevišķi stili, bet vienīgi dažādu arhitektoniski dekoratīvo formu iespējamības vienotā mākslas stilā. Visbiežāk vienā celtnē vienlaicīgi izmantoja vairāku vēsturisko stilu formālos elementus. Taču nekad tā nebija akla atdarināšana vai kopēšana, tāpat kā renesanse nebija antīkās mākslas tiešs pārcēlums citā laikmetā.
Viena no eklektisma arhitektūras pērlēm ir Rīgas bulvāru loks. Izcili eklektisma stila ansambļi ir Vīnes, Parīzes, Oslo un daudzu citu Eiropas lielpilsētu centrālo daļu apbūve.

## Vēsture
Eklektisma ideju uzplaukumu veicināja tolaik populārās romantisma vēsmas zinātnē, filozofijā un ētikā. 19. gadsimts bija strauja rūpniecības uzplaukuma, pilsētu izaugsmes un pirms tam nepieredzēti aktīvas būvniecības laikmets.
Eklektisms radīja tikai sev raksturīgo mākslinieciskās izteiksmes un kompozīcijas paņēmienu kopumu — arhitektonisko formu un apdares detaļu piesātinājumu, līdzvērtīgumu, sadrumstalotību un izkārtojumu vienmērīgā ritmā.

## Neogotikas stila būves Latvijā
Eklektisms Latvijas arhitektūrā sākās ar virkni neogotisku muižu kungu māju jeb "piļu" celtniecību, no kurām uzskatāmākie piemēri ir:
* Vecauces pils (1839—1843)
* Gārsenes muižas pils (1856)
* Bīriņu muižas pils (1857—1860)
* Lizuma muižas pils (pārbūvēta 1864)
* Preiļu muižas pils (1860—1864)
* Alūksnes muižas pils (ap 1860)
* Cīravas muižas pils (1818—1823)
* Rūmenes muižas pils (1876)
Vairākas neogotiskas Latvijas baznīcas tapušas pēc Rīgas pilsētas arhitekta J. D. Felsko projektiem:
* Rīgas Anglikāņu baznīca (1857—1859)
* Rīgas Vecā Svētās Ģertrūdes Evaņģēliski luteriskā baznīca (1865—1869)
* Rīgas Svētās Trīsvienības baznīca Sarkandaugavas ielā 10 (1876—1878)
* Viļķenes baznīca (1866)
* Salas Sv. Jāņa baznīca (1870)
* Piņķu Svētā Nikolaja baznīca (1871—1874)
un Daugavpils pilsētas arhitekta Vilhelma Neimaņa projektiem:
* Daugavpils Mārtiņa Lutera evaņģēliski luteriskā baznīca (1891—1893)
* Kuldīgas Svētās Annas evaņģēliski luteriskā baznīca (1899)

Trīs sarkano ķieģeļu neogotiskās baznīcas ar diviem torņiem celtas pēc būvinženiera Floriana fon Viganovska projektiem:
* Viļakas Vissvētās Jēzus Sirds Romas katoļu baznīca (1884—1891)
* Rēzeknes Jēzus Sirds katedrāle (1892—1902)
* Rīgas Svētā Franciska Romas Katoļu baznīca Katoļu ielā 16 (1889—1892)

Gertrude church old.JPG|Rīgas Svētās Ģertrūdes baznīca
Anglikan Church Riga.JPG|Rīgas Anglikāņu baznīca
Rėzeknė Cathedral.jpg|Rēzeknes Jēzus Sirds katedrāle
Auce manor, 2011.jpg|Vecauces muižas pils
Lizuma pils 2000-09-14.jpg|Lizuma muižas pils
Alūksnes pils 1999-06-20.jpg|Alūksnes muižas pils 
Rūmenes muižas pils 2000-10-28.jpg|Rūmenes muižas pils
Garsene.JPG|Gārsenes muižas pils


## Neoromānikas stila būves Latvijā
Neoromānika Latvijā kļuva populāra 19. gadsimta nogalē, bet 20. gadsimta sākumā sāka celt vairākas iespaidīgas laukakmeņu baznīcas Latgalē:
* Preiļu katoļu baznīca (1886)
* Izvaltas Svētās Annas Romas katoļu baznīca (1896)
* Nīdermuižas baznīca (1901)
* Stirnienes katoļu baznīca (1907—1914)
* Riebiņu baznīca (1907)
* Višķu baznīca (1908—1915)
* Baltinavas katoļu baznīca (1909—1914, 1919—1931)
* Atašienes baznīca (1930)
un ķieģeļu neoromānikas baznīcas Latgalē, Rīgā un Liepājā:
* Kalupes baznīca (1861—1882)
* Grīvas katoļu baznīca (1881—1889)
* Pustiņas katoļu baznīca Robežniekos (1897—1899)
* Rīgas Jaunā Svētās Ģertrūdes baznīca (1900—1907)
* Rīgas Baptistu lūgšanu nams Matīsa ielā 50b (1900—1902)
* Liepājas Svētā Jāzepa Romas katoļu katedrāle (1894—1900)

Preiļu katoļu baznīca.jpg|Preiļu katoļu baznīca
Stirnienes baznīca 2001-04-08.jpg|Stirnienes baznīca
Riebiņu katoļu baznīca.jpg|Riebiņu baznīca
Višķu baznīca 2001-08-11.jpg|Višķu baznīca
Kalupes katoļu baznīca 2.jpg|Kalupes baznīca 
Grīva Catholic Church (cropped).jpg|Grīvas katoļu baznīca
Liepājas katoļu katedrāle.jpg|Liepājas katoļu katedrāle


## Neobaroka stila būves Latvijā
* Dvietes katoļu baznīca (1864)
* Daugavpils Jaunavas Marijas Romas katoļu baznīca (1905)
* Rīgas Svētā Alberta Romas katoļu baznīca Liepājas ielā (1901)
* Nautrēnu Jaunavas Marijas bezvainīgās ieņemšanas Romas katoļu baznīca (1901—1914)

Katoļu baznīca Dvietē.jpg|Dvietes baznīca
Daugavpils Immaculate Conception Roman Catholic Church.jpg|Daugavpils Jaunavas Marijas baznīca
Alberta baznica.jpg|Rīgas Alberta baznīca
Nautrenu baznica.JPG|Nautrēnu baznīca


## Neobizantiskā (krievu bizantiešu) stila būves Latvijā
Vairums Latvijas pareizticīgo baznīcu celtas Baltijas pārkrievošanas laikā 19. gadsimta beigās un 20. gadsimta sākumā tā sauktā krievu-bizantiešu stila formās, kas sakrita ar eklektisma uzplaukumu:
* Rīgas Kristus piedzimšanas katedrāle Brīvības bulvārī 23 (1876—1884)
* Rīgas Svētās Trīsvienības Pareizticīgo sieviešu klostera baznīca Krišjāņa Barona ielā 126 (1900—1907)
* Liepājas Karostas Svētā Nikolaja pareizticīgo jūras katedrāle (1900—1903)
* Rīgas Marijas pasludināšanas pareizticīgo baznīca Pokrova kapos (1879)
* Salacgrīvas Svētās Dievmātes Patvēruma pareizticīgo baznīca (1871—1873)
* Kalsnavas Svētā Apustuļa Jāņa Teologa pareizticīgo baznīca (1873)
* Kolkas Kristus Piedzimšanas pareizticīgo baznīca (1890—1892)
* Mārcienas Svētā Alekseja pareizticīgo baznīca (1871—1872)
* Ežu Debesbraukšanas latviešu pareizticīgo baznīca Māļos (1872)
* Bučauskas Svētā Nikolaja pareizticīgo baznīca pie Dzelzavas (1874)
* Rīgas Svētās Trīsvienības pareizticīgo baznīca (1891—1893)
* Stāmerienas Svētā Aleksandra Ņevska pareizticīgo baznīca (1902—1904)


Orthodox cathedral in Riga.jpg|Rīgas Kristus piedzimšanas katedrāle
Karosta1.jpg|Liepājas Svētā Nikolaja pareizticīgo jūras katedrāle
Holy Trinity Cathedral Riga.jpg|Rīgas Svētās Trīsvienības Pareizticīgo sieviešu klostera baznīca
Sv.Trīsvienības pareizticīgo baznīca, Rīga.JPG|Rīgas Sv. Trīsvienības Pārdaugavas pareizticīgo baznīca
Stameriena Ortodox Church Alexander Nevsky.JPG|Stāmerienas Svētā Aleksandra Ņevska pareizticīgo baznīca
Kalsnavas pareizticīgo baznīca - panoramio.jpg|Kalsnavas Svētā Apustuļa Jāņa Teologa pareizticīgo baznīca
Kolka Orthodox church, 2015.jpg|Kolkas Kristus Piedzimšanas pareizticīgo baznīca 


## Jauktā (apaļloka) stila būves Latvijā
Viens no savdabīgākajiem eklektisma mākslinieciski formālajiem paveidiem, kurā vienotā mākslinieciskā sistēmā saauga gan no Bizantijas arhitektūras, gan romānikas, gan
renesanses formālās valodas patapināti elementi, bija tā sauktais apaļloka stils (*Rundbogenstil*). Tas sastopams visdažādākās nozīmes sabiedrisko, dzīvojamo un
rūpniecības ēku arhitektūrā:
* Latvijas Universitātes galvenā ēka Raiņa bulvārī 19 (1866—1869, 1876, 1883, 1900, 1909)
* Rīgas Valsts 1. ģimnāzija Raiņa bulvārī 8 (1874)
* RSU Anatomikums Kronvalda bulvārī 9 (1877)

Latvijas Universitāte.JPG|Latvijas Universitātes galvenā ēka
RV1G building.jpg|Rīgas Valsts 1. ģimnāzija


## Neorenesanses stila būves Latvijā
* Rīgas biržas ēka Doma laukumā 6 (1852—1856)
* Saeimas nams Jēkaba ielā 11 (1863—1867)
* Kokneses muižas Jaunā pils (sagrauta)
* Latvijas Bankas ēka Krišjāņa Valdemāra ielā 2a (1901—1905)
* Latvijas Mūzikas akadēmijas ēka Krišjāņa Barona ielā 1 (1870—1875)
* Rīgas Valsts 2. ģimnāzija Krišjāņa Valdemāra ielā 1 (1876—1879)
* pamatskolas "Rīdze" ēka Krišjāņa Valdemāra ielā 2 (1881—1884)
* Rīgas Valsts tehnikuma ēka Krišjāņa Valdemāra ielā 1c (1891)
* Latvijas Lauksaimniecības universitātes Ekonomikas un sabiedrības attīstības fakultāte Svētes ielā 18 Jelgavā (1900)
* Kuldīgas Tehnoloģiju un tūrisma tehnikuma ēka Liepājas ielā 31 (1879)

Bolsa de Riga, Letonia, 2012-08-07, DD 01.JPG|Rīgas biržas ēka
Flickr - Saeima - 4.maijs Saeimā (6).jpg|Saeimas ēka
Latvias Banka.JPG|Latvijas Bankas ēka
Jāzeps Vītols Latvian Academy of Music.JPG|Latvijas Mūzikas akadēmijas ēka
Riga, K. Valdamara iela (vlevo).jpg|Rīgas Valsts tehnikuma ēka
Jelgava,_Svētes_iela_18.jpg|Latvijas Lauksaimniecības universitātes Ekonomikas un sabiedrības attīstības fakultātes ēka
Baltijas skolotāju seminārs (1866-1915).jpg|Kuldīgas Tehnoloģiju un tūrisma tehnikuma ēka


## Atsauces

## Ārējās saites